Komi (res publica)

Res publica Komi Cf. I. D. Kildjuschevsky, Αd floram hepaticarum RSSA (=reipublicae Sovieticae socialisticae autonomae) Komi, in: Novitates systematicae plantarum non vascularium, 1975, 12; M. V. Dulin, Bryophyta rei Publicae Komi Exsiccata (Russia), Sysolae 2006 (Russice Республика Коми, Komi Коми Республика) est subiectum Foederationis Russicae, anno 1921 ut regio autonoma Komi (Siraenorum) creatum, anno 1936 in rem publicam autonomam transformatum, ab anno 1993 autem statum et nomen hodiernum tenens, et ab anno 2000 in districtum (circulum) foederalem Septentrio-Occidentalem Russicum inclusum. 

Situs

Aream 416 774 chm2 habet. Res publica Komi sita est in septentrio-oriente Russiae Europaeae, cum regione Tumenensi, i.e. eius districtibus autonomis Iamalo-Nenetico (in septentrio-oriente et oriente) atque Chanty-Mansico – Iugra (in meridie-oriente et meridie), regione Sverdloviensi (in meridie), territorio Permico (in meridie), regione Kirovensi (in meridie, meridie-occidente et occidente), regione Archangelopolitana eiusque districtu autonomo Nenetico (in septentrio-occidente, septentrione et septentrio-oriente) contermina. 

Incolae et linguae

Rei publicae Komi sunt circa 857 milia incolarum (anno 2016), quorum (secundum censum anni 2010) 65,1 % Russi, 23,7 % Komi (Siraeni), 4,2 % Ucraini et 1,3 % Tartari sunt. Linguae publicae sunt Komi (Siraenorum) et Russica.

Res naturales

Fere 90 % territorii rei publicae silvae piniferae (taiga) occupant. Montes Urales Boreales et Cispolares cum cacuminibus magnis Telposiz et monte Populari limes rei pulblicae orientalis est. Sub Uralibus silvae intactae Komienses, monumentum patrimonii totius mundi, in re publica sitae sunt. Uvaly Boreales alterum est rei publicae systema orographicum. Res publica petrolei, gasii et carbonis deposita magna habet.

Hydrographia

Petschora (cum tributariis Ishma, Czilma, Ussa, Stzuchogora, Potzscheriema) et Wytschegda (cum Sysola accola) flumina rei publicae sunt maxima. Kara flumen in re publica oritur.

Urbes

Caput et urbs maxima rei publicae est Sysola in ostio Sysolae fluvii in Wytschegdam influentis sita. Petschora ad fluvium Petschoram sita est, Uchta ad ripam Uchtae fluminis (Ischmae accolae) et Vorcuta ad ripas Vorcutae (Ussae accolae).

Notae

Nexus externi

 Situs interretialis officialis rei publicae Komi

!